Eskob - Wikipedia

# Eskob

### Diwar Wikipedia, an holloueziadur digor

Ar pennad-mañ n'eo ket peurechu c'hoazh ; ma fell deoc'h labourat warnañ deuit da welout ha lakait hoc'h ali e pajenn ar gaozeadenn.

Un eskob (liester : eskibien) a zo un c'hloareg (pe den a iliz) en ilizoù kristen zo, an aotrouniezh bras gantañ. Ul lid a vez aozet gant un eskob (pe meur a eskob) all evit reiñ dezhañ ar garg. Lavarout a reer eo bet eskobet.

## [kemmañ] Gerdarzh

Eus ar gresianeg kozh e teu ar ger eskob = episkopos (επισκοπος) a c'hell bezañ troet gant evezhier. Eus ar ger eskob e teu "eskobel" "eskobiezh" "eskopti" ha kement zo.

## [kemmañ] Eskibien er Testamant nevez

Pemp gwech e vez kavet ar ger eskob en Testamant nevez:

- Oberoù an Ebestel 20:28
- Lizher d'ar Filipianed 1:1
- Lizher kentañ da Dimoteos 3:2
- Lizher da Ditus 1:7
- Lizher kentañ da Bêr 2:25

Daoust ha n'eo ket bet krouet ar garg-se gant Jezuz-Krist, e seblant bezañ ur stad reizh e penn kentañ diorroadur ar relijion gristen. Diaes eo ober un diforc'h gant hini ar presbyter (πρεσβυτερος), met an diagon a weler e Lizher da Dimoteos a seblant dindan beli an eskob.

E Oberoù an Ebestel e reer eus an eskob ur mesaer evit e dropell, ur skeudenn voutin implijet en amzer hiziv c'hoazh. El Lizher da Dimoteos e reer "pried ur wreg nemetken" eus outañ, met n'eo ket sklaer ma 'z eus kaoz eus nac'hañ dezho an eildimeziñ pe eus al liespriedelezh. Met, n'eus roud ebet eus eskibien a vije difennet outo dimeziñ ha genel krouadurioù d'ar c'houlz-se.

## [kemmañ] An Eskibien diwar skridoù an Ebestel

Diwar obererezh an Tadoù abostol e voe aozet an Iliz kristen nevez en un doare efedusoc'h ken ma yelo roll an eskibien da vezañ pouezusoc'h en IIvet kantved.

Gwelet eo e skridoù Ignatius Antioch. En e Lizher d'ar Magnesianed e tispleg :

"Lakait an holl da zoujañ ouzh an diagoned koulz hag e tleont doujañ ouzh an eskob hag eñ skeudenn an Tad ha doujañ ouzh ar veleged ivez, ken e toujer ouzh ar re-se evel kuzul Doue ha Strollad an Ebestel".

Adtapet diwar "http://br.wikipedia.org../../../e/s/k/Eskob.html"

Rummadoù ar bajenn: Labour a Chom | Aozadurioù ar Gristeniezh | Titloù-iliz

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Беларуская (тарашкевіца)
- Български
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Frysk
- Gàidhlig
- Galego
- עברית
- Hrvatski
- Magyar
- Interlingua
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Lëtzebuergesch
- Limburgs
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Сибирской
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Türkçe
- Українська
- Tiếng Việt
- 中文
- 粵語